โทษของการรับประทานวิตามินเอ ในปริมาณสูงคืออะไร
ก. ทำให้เม็ดเลือดแดงแตกได้
ข. อาเจียน ท้องผูก ปัสสาวะบ่อย หิวน้ำเก่ง
ค. ทำให้ความดันในสมองเพิ่มขึ้น เกิดอาการปวดหัว ตาพร่า ชักกระตุก หมดสติ และถึงตายได้
ง. ทำให้เกิดอาการเบื่ออาหาร กล้ามเนื้ออ่อนเปลี้ยไม่มีแรง นิ่วในไต และไตพิการ
ข้อที่ถูกต้องคือ ค.  เนื่องจาก ร่างกายต้องการวิตามินในขีดจำกัด เมื่อมีวิตามินมากไปร่างกายจะไม่เก็บไว้ แต่จะขับออกมาทิ้งนอกร่างกาย (ส่วนใหญ่ทางปัสสาวะ) นี่ก็เป็นสิ่งที่เกิดแก่วิตามินพวกหนึ่งซึ่งละลายน้ำได้ดี เช่นพวกวิตามินบี (ซึ่งรวมวิตามินบีเบอร์ต่าง ๆ เช่นบีหนึ่ง บีสอง บีหก บีสิบสอง และวิตามินที่ไม่ได้ขึ้นต้นด้วยตัวบี แต่จัดอยู่ในกลุ่มนี้เช่น ไนอาซีน,ไบโอติน, แพนโทธีนิค แอซิด , โฟลิค แอซิด) และวิตามินซี

ฉะนั้นคนที่กินวิตามินพวกนี้เข้าไปมากๆ จะไม่ได้ประโยชน์อะไรเพิ่มขึ้นมา (ยังอาจมีโทษด้วย) สิ่งเดียวที่ดีคือ ปัสสาวะของคนพวกนี้มีค่า ถ้าเอาไปสกัดให้ดี อาจได้วิตามินไปขายได้หลายสตางค์ส่วนวิตามินอีกพวกหนึ่งที่ไม่ละลายน้ำ แต่ละลายในไขมัน เช่น วิตามินเอ,ดี,อี,เค พวกนี้เมื่อกินมากไปจะมีการสะสมส่วนเกินไว้ในร่างกาย เมื่อสะสมมาก ๆ เข้า ก็ทำให้เกิดโทษได้

โทษของวิตามิน
วิตามินพวกหลังนี้มีโทษที่รู้จักกันดี อย่างเช่น

วิตามินเอ ในขนาดสูง ทำให้ความดันในสมองเพิ่มขึ้น เกิดอาการปวดหัว ตาพร่า ชักกระตุก หมดสติ และถึงตายได้
วิตามินดี ในขนาดสูง ทำให้เกิดอาการเบื่ออาหาร อาเจียน ท้องผูก ปัสสาวะบ่อย หิวน้ำเก่ง กล้ามเนื้ออ่อนเปลี้ยไม่มีแรง นิ่วในไต และไตพิการ
วิตามินอี ขนาดสูง ยังไม่มีรายงานว่าทำให้เกิดโทษ
วิตามินเค ขนาดสูง ทำให้เม็ดเลือดแดงแตกได้

ในกลุ่มวิตามินที่ไม่ละลายน้ำนี้มักไม่ค่อยมีการแนะนำให้กินกันมากนัก เพราะกลัวว่าจะเกิดพิษจากยาครับ วิตามินก็ต้องนับว่าเป็นยาอย่างหนึ่งและเช่นเดียวกันกับยาทั่วไป ซึ่งเราไม่ควรกินโดยพร่ำเพรื่อ หรือเกินขนาดที่กำหนด ในเรื่องวิตามินเราก็ควรยึดหลักการเดียวกัน
เภสัชวิทยา Pharmacology